
R E F E R A T


Cu ocazia sărbătorilor de iarnă, în luna decembrie a acestui an, în sediul Primăriei Municipiului Timişoara vor fi primite, de către aparatul de conducere al instituţiei noastre, mai multe grupuri de colindători. De asemenea, în zilele premergătoare Crăciunului, domnul primar Gheorghe Ciuhandu va face mai multe vizite la casele de copii şi de bătrâni. La toate aceste acţiuni, vor fi oferite pachete cu dulciuri.


Pentru aceste pachete şi pentru împodobirea brazilor de Crăciun din Primăria Municipiului Timişoara, propunem rectificarea bugetului local cu suma de 550.000.000 lei. Solicităm alocarea acestei sume de 550.000.000 lei din cap. 59.02 “Cultură, religie şi alte acţiuni privind activitatea sportivă şi de tineret”, în conformitate cu prevederile art. 38, lit. (d) şi (p) şi art.46 din Legea nr. 215/2001 privind administraţia publică locală, precum şi în conformitate cu art.11 şi art.29 alin.1 din Legea 189/1998 privind finanţele publice locale, modificată.

